Kačica chrapka

Kačica chrapka (iné názvy: chrapačka menšia, kačica chrapkavá, chrapka; lat. "Anas crecca") je zúbkozobec z čeľade kačicovitých. Obýva rôzne druhy vôd s bohatou pobrežnou vegetáciou celej holarktídy. Cez Slovensko pravidelne migruje a zimovanie bolo zistené v 33,10 % mapovacích kvadrátov. Podľa Medzinárodnej únie na ochranu prírody a prírodných zdrojov kačica chrapka patrí medzi najmenej ohrozené druhy, trend celkovej a európskej populácie je neznámy, populácia v severnej Amerike je posledných 40 rokov stabilná.
Hlas.
Veľmi hlasná kačica. Samec sa ozýva melodickým "kri-kri-kri", samička vysokým "háp-háp-háp". Ak sú spolu viaceré, ich kontaktné hlasy sa zlejú do tichého pískania.
Výskyt a stav na Slovensku.
Odhadovaný počet hniezdiacich párov v rokoch 19801999 bol 10 - 40, zimujúcich jedincov 500 - 1 000. Veľkosť populácie mala "mierny pokles" od 20 - 50%. Veľkosť územia na ktorom sa vyskytovala bola "stabilná", maximálna zmena do 20%. Ekosozologický status v roku 1995 "V" - zraniteľný. V roku 1998 "VU:B1,2c" - zraniteľný. V roku 2001 "VU" - zraniteľný. Európsky ochranársky status nezaradený "SPEC". Stupeň ohrozenia "S" - vyhovujúci ochranársky status.
Odhadovaný počet hniezdiacich párov v rokoch 20082012 bol 1030 párov. Krátkodobý trend za posledných 12 rokov (20002012) aj dlhodobý trend od roku 1980 (19802012) boli "neznáme". Veľkosť územia na ktorom hniezdila za posledných 12 rokov ako aj z pohľadu dlhodobého trendu bola "neznáma". V roku 2014 "EN D" - silne ohrozený. 
Odhadovaný počet hniezdiacich párov v rokoch 20132018 bol 05 párov. Krátkodobý trend za posledných 12 rokov (20082018) aj dlhodobý trend od roku 1980 (19802018) boli "neznáme". Veľkosť územia na ktorom hniezdila za posledných 12 rokov ako aj z pohľadu dlhodobého trendu bola "neznáma".
Hniezdenie.
Páry sa dávajú dokopy už koncom zimy. Káčer volá svoje "krik-krik-krik" aj po spárení. Hlavný tok prebieha až na hniezdisku. K toku patria aj prenasledovacie lety, ktorými si ohraničujú revír so susednými pármi.
Kačica chrapka si hľadá skryté miesto v hustej vegetácii pozdĺž brehu, niekedy aj trochu ďalej od vody. Hniezdo je priehlbina vyplnená hlavne trávou a páperím. Býva ukryté pod trsom trávy alebo pod kríkom. Stavia iba samička a hniezdny materiál zbiera sediac na hniezde z blízkeho okolia. Koncom marca až začiatkom apríla začne znášať vajíčka. Vajíčka sú krémové až nazelenalé, znáša 8 až 11 vajíčok. Odvtedy sa správa veľmi skryto a zdržuje sa len v hustej vegetácii. Na znášku zasadne až po znesení posledného vajíčka. Zahrieva ich len samička 21 až 23 dní. Na konci inkubačnej doby opustí káčer samičku a začne u neho fáza pŕchnutia. Od začiatku znášania vajíčok až po moment, kedy dokážu mláďatá lietať ubehne 53 dní. Stará sa o ne len samička a zdržujú sa výhradne v kryte vegetácie. Až keď majú mláďatá 44 dní a vedia lietať, vypláva s nimi no otvorenú hladinu. Priemerne sa podarí vychovať 4 – 5 mláďat.
Potrava.
Pri hľadaní potravy vyžaduje plytké mokrade, maximálnu hĺbku . Nie je vyberavá, prispôsobí sa momentálnej ponuke buď rastlinnej alebo živočíšnej strave. Koncom leta zalieta na pokosené obilné polia. Na zimoviskách cez deň odpočíva a potravu vyhľadáva v noci, pri mori sa riadi odlivom a prílivom.
Ochrana.
Je zákonom chránená, spoločenská hodnota je 2000 € (Vyhláška MŽP č. 170/2021).